10.) 18-09-19: Malstrømmen

Tempoet er højt og alle tre grupper er sat i spil. Keim sidder foran sit bord i kaptajnens kahyt på Søgeren. Han klargør de sidste forberedelser inden, at Søgeren skal ud mod månetårnet som de første har haft stor aktivitet omkring de seneste dage... Alle tre hold på Søgeren har de sidste par uger været stærkt i gang med forberedelser til denne dag. Keim kigger på kortet som ligger foran ham. Hvert hold har fået en brik, og mens han tager den røde brik op værdsætter han hvordan hold Rubin har sørget for forsyninger og reparationen af Søgeren. Han lægger den røde brik ned, og tager en grøn op, og værdsætter den ro som Smaragd har sørget for, ved at hjælpe Bestor med at holde styr på Sert. Keim placerer den grønne brik ved siden af den røde.

Keim kigger ned på den tredje brik som nu ligger alene foran kortet, han tager den op, og mindes om hans besøg hos guldsmeden hvor han fik lavet stenene... De to første brikker var nemme nok at få på plads, Rubin og Smaragd havde tidligt faldet ind i de roller som Keim havde givet dem. De var naturligt også dem som klarede sig suverænt bedst til turneringen, og var derfor grejet til at passe ind i et hold, som så efter at performe. Dog var den tredje gruppe lidt af et wildcard. Bestor havde allerede tidligt advaret Keim mod at skabe et hold af udskud og specialister, men Keim synes alligevel at gruppen havde vist deres værd i deres missioner. Keim ville for at skabe sammenhold i den usammenhængende gruppe selv lade dem bestemme et holdnavn, men det havde de endnu ikke fået gjort. Keim klukker let for sig selv og tænker **"Fanme også svært når man er sådan en sammensætning af skabninger..."** det var også derfor at han valgte at få lavet en sten i alle regnbuens farver til gruppen. For en farve skulle ikke sætte dem i bås.

Giara og Keim havde før haft flere skelsættende missioner sammen. Giara havde altid virket som den mest tilgængelige af de tre månesøstre... Keim havde godt set de to andre, men hverken navn eller form havde de ønsket at dele med ham... Giara var også den eneste som reagerede, da Keim havde sendt en forespørgsel ud om assistance... Langt de fleste fra Måneordren var gået i defensiv for at forsvare deres hjembys Kirelia. Dog vidste Giara hvad der var på spil, og med det samme da hun hørte navnet K'Zentor var hun klar over at hun måtte hjælpe. Selvom Kireliaen vidste, at denne omgang ikke ville lede til hidkaldelsen af K'Zentor måtte hun vise at Måneordren ikke tolererer sådanne offensiver fra De første.

Allerede ved starten af dagen stod det klart for Keim. De to organiserede grupper skulle stå for at Søgeren ikke endte i samme tilstand som sidste gang den så kamp. Han havde ikke brug for at Alee og André skulle stå og toppes over hvem der skulle styre roret, mens at Holg og Malacath stod og bankede hamre ind i alt, både venner og fjender. Derfor var de også perfekt grejet til, endnu en gang, at blive sendt ud. Det viste sig også at være et gamble som betalte sig tifoldigt tilbage. Gruppen fremviste en styrke som aldrig før, de viste sammenhold, taktisk snilde og endte med at vende kampen til Månefolkets fordel.

Hvad der kunne have været et stort, og forfærdeligt slag endte med at blive tacklet på en yderst effektiv måde, og allerede inden at Z'Untar fik færdiggjort de basale skridt i hidkaldelsen af K'Zentor måtte han trække sig. Efterfølgende fik Giara og den mangfoldige gruppe afkodet gulvets opbygning til at være et kort over Tårernes hav, dette kort pegede på 4 andre tårne i stil med det som gruppen befandt sig på. Kortet valgte Keim at få afbilledet, så det ville være muligt at navigere efter det.

Keim valgte at sende et brev ind til måneordren hvori han opgjorde missionens status:

For at bryde missionen op, er der skrevet et ekstremt kort overblik over forløbet:

* Missionsplacering: Månetårnet i Centralhavet ud for Sertalinius.
* Missionsmål: At stoppe Z'Untar fra at hidkalde K'Zentor ved hjælp af hjertet af tårer.
* Missionstatus: Succesfuldt udført, uden større tab.
* Fremadrettet: Finde ud af funktionen af de resterende fire tårne, opsøge Solfolket, og komme til bunds i hvorfor delegationer har kidnappet Kirelii og har angrebet månefolk uden provokation.
* Derudover: Få kontakt til de resterende 2 videnskabsmænd som Candimir før har været i samarbejde med før Solfolket når til dem.